VFA-Hanner stadionas

VFA-Hanner stadionas (iki 2024 m. Panerio stadionas) – futbolo stadionas Vilniaus miesto vakaruose, Lazdynų mikrorajone, šiauriniame miško pakraštyje Bukčiuose. Įrengtas modernus apšvietimas. Atitinka UEFA I kategorijos stadionams keliamus reikalavimus,Linas Jocius. Pamatykite pirmieji: Vilniuje oficialiai atidarytas „Hanner-VFA“ futbolo stadionas. 2024-09-10, Delfi.lt (tikrinta 2025-04-18). yra 300 žiūrovų talpinančios tribūnos, dengtos stogu.Vilniuje atidarytas „Hanner-VFA“ futbolo stadionas: investicijos į projektą siekė 2,5 mln. eurų. 2024-09-10, Alfa.lt (tikrinta 2025-04-18).

 Istorija 

Pirmasis stadionas šioje vietoje įrengtas 1987 m. Tuo metu tai buvo „Panerio“ tarybinio ūkio pajėgomis miško apsuptoje dykvietėje įrengta standartinių matmenų futbolo aikštė ir pagalbinės patalpos. Stadione namų rungtynes žaisdavo „Panerio“ klubas. 1998 m. jam bankrutavus stadionu ėmė naudotis mėgėjų komandos.

2020 m. įsikūrė futbolo akademija Vilnius FA, kuri su nekilnojamojo turto plėtros kompanijos „Hanner“ pagalba Panerio stadiono aikštėje įrengė tarptautinius UEFA standartus atitinkantį stadioną. Darbai pradėti 2024 m. pradžioje.Kamilė Gineikaitė. „Hanner“ finansuoja futbolo stadiono Vilniuje statybas. 2024-01-24, Vz.lt (tikrinta 2025-04-18). Buvo renovuota pagrindinė tribūna, sutvarkytos sėdimos vietos ir įrengtas stogas, moduliniame pastate įrengti futbolininkų persirengimo kambariai ir dušai, sporto salė ir administracinės VFA patalpos.Vilniuje duris atveria naujas „VFA-Hanner“ futbolo stadionas. 2024-09-09, 15min.lt (tikrinta 2025-04-18). 2024 m. rugsėjo 10 d. stadionas iškilmingai atidarytas, iškilmėse dalyvavo 3000 žmonių, tarp jų – LFF prezidentas Edgaras Stankevičius, „Hanner“ valdybos pirmininkas Arvydas Avulis, VFA vadovas Darvydas Šernas, dainavo atlikėjai Justė Kraujelytė, Jovani ir Donatas Montvydas.Duris atvėrė nauji „Vilnius Football Academy“ namai! 2024-09-12, Vilniusfa.lt (tikrinta 2025-04-18).

Projekto autoriai – MB „Neue architektūra“ architektai,Deimantė Daugintytė. Jaunuosius futbolo talentus augina naujai atgimęs stadionas sostinės Lazdynų rajone. 2025-03-03, Sa.lt (tikrinta 2025-04-18). bendros investicijos į projektą siekė 2,5 mln. eurų.Kamilė Gineikaitė. Vilniuje atidarytas „Hanner“ finansuotas futbolo stadionas. 2024-09-10, Vz.lt (tikrinta 2025-04-18). Pagrindiniai investuotojai – „Hanner“ ir Darvydas Šernas.„Hanner-VFA“ stadioną Lazdynuose žadama baigti iki rugpjūčio. 2024-04-02, Lrt.lt (tikrinta 2025-04-18).„Hanner“ investuoja į tarptautinius standartus atitinkančio futbolo stadiono statybas Vilniuje. 2024-01-24, Hanner.lt (tikrinta 2025-04-18).

 Šaltiniai 

 Nuorodos 
 Stadiono „Facebook“ paskyra

Kategorija:Vilniaus stadionai